केरल पुलिस की क्राइम ब्रांच ने शनिवार देर रात को इस बात की जानकारी दी कि चांडी के खिलाफ आपराधिक मामले की जांच की जा रही है। शिकायत में कहा गया कि पूर्व मुख्यमंत्री ने सौर ऊर्जा निवेश धोखाधड़ी मामले में आरोपी रही महिला के साथ तिरुवनंतपुरम स्थित अपने आधिकारिक आवास क्लिफ हाऊस में साल 2013 में रेप किया था। पीड़िता ने अपने बयान में कहा कि वह चांडी से इसलिए मिलने गई थी ताकि उसके सौर ऊर्जा प्रोजेक्ट को राजनीतिक संरक्षण मिल सके और निवेशक इस प्रोजेक्ट की तरफ आकर्षित हों। इस प्रोजेक्ट के बदले चांडी ने उससे यौन संबंध बनाए थे।